KYK: Steve Smith ruil kolf vir kitaar | Netwerk24
07 Oktober 2020 12:07
Steve Smith, een van die wêreld se voorste kolwers, tokkel sy kitaar. Foto: Instagram
Die Australiese krieketster Steve Smith het sy musiektalent met sy volgelinge op sosiale media gedeel terwyl hy 'n blaaskans geniet het in Dubai waar hy aan die Indiese Premierliga (IPL) deelneem.
Die Rajasthan Royals-kaptein vaar goed met die kolf, maar sy span het sy afgelope twee wedstryde verloor.
Die Royals het sover twee van sy vier kragmetings in die IPL gewen en Smith blyk heel ontspanne te wees waar hy homself afneem in sy hotelkamer terwyl hy sy kitaar tokkel en sing.
Smith het die video op Instagram gedeel met die onderskrif: "Al wat ek hoef te sien. 'n Bietjie oefening in my vrye tyd hier in Dubai. Skort egter nog baie werk."
A bit of practice in my downtime here in Dubai. Need plenty more work though ??
Sy poging het gemengde reaksie gelok.
IPL-spelers bly in afsondering terwyl hulle in die lonende toernooi meeding en dit het hulle oorgenoeg vrye tyd gelaat.